Na temelju članka 48. stavka 3. Zakona o cestama ( „Narodne novine“ broj: NN 84/11, 22/13, 54/13, 148/13, 92/14, 110/19, 144/21) i članka 34. Statuta općine Okučani ( „Službeni vjesnik Brodsko-posavske županije“ broj: 10/09, 4/13, 3/18, 7/18 i 14/21.) Općinsko vijeće Općine Okučani na svojoj 9. sjednici održanoj dana 25. listopada 2022. godine donijelo je

ODLUKU

o III. izmjeni i dopuni Odluke o nerazvrstanim cestama na području općine Okučani

Članak 1.

U Odluci o nerazvrstanim cestama na području općine Okučani („Službeni vjesnik Brodsko-posavske županije“ broj 27/13, 9/15 i 25/19) iza članka 45. dodaje se novi članak 46. koji glasi:“ Nerazvrstana cesta općine Okučani postaje nerazvrstana cesta Lještani koju čine dijelovi čestice 428. i 435. katastarske općine Rogolji i čestice 46. i 84. katastarske općine Lještani“,

Članak 2.

Dosadašnji članak 46. postaje članak 47.

Članak 3.

Ova Odluka stupa na snagu osmog dana od dana objave u „Službenom vjesniku Brodsko-posavske županije“

OPĆINSKO VIJEĆE OPĆINE OKUČANI

KLASA:340-02/22-01/2

URBROJ: 2178-21-01-22-1

Okučani, 25. listopada 2022. godine

Predsjednik općinskog vijeća

Ivica Pivac